Ich han mich daenn nachher na ines witzigs abentuer gwagt: Ich bin zum coiffeur… Zumene chinesische. Wo oeppe so vil aenglisch chan wie ich chinesisch. Mir haend eus daenn einigermasse (mit haend und fuess und emene heftli) choene einige uf e frisur  und daenn isches losgange. Zersch bini uf de haar-waesch-stuel cho wos mer schoen d'haar gwaesche haend, samt chopfhuutmassage. Und nachher bini uf en normale haar-schniid-stuehl cho. De coiffeur haet daenn aber nach 2 schniit uufgaeh (glaubs well mini haar z fiin sind), haet de foen gholt und di ganz sach troechnet. Und haet me daenn ufen andere stuehl gschickt. Und det isch daenn (glaubs) en andere cho, wo mir daenn d haar gschnitte haet. Nachher bini wider zum haar waesche gschickt worde. Und daenn bini  wider uf en andere stuehl cho wo namal en neue d haar gfoenet haet und gel drii tah haet. Es resultat haet also raecht witzig uusgseh, d Simi haet sich fasch nuem choene hebe vor lache… Aber zum glueck isch das nume e folg vom gel gsii, nachem haarwaesche (zum 5te mal huet) haets daenn ganz ok uusgseh. Isch also super underhaltig gsii, e ganzi stund lang. Und es ganze fuer 88HKD (ca. 12CHF). Absolut empfehlenswert, aber nume mit "mut zum risiko"…